CELEX: 62011TN0339
Language: hu
Date: 2011-06-28 00:00:00
Title: T-339/11. sz. ügy: 2011. június 28-án benyújtott kereset — Spanyolország kontra Bizottság

27.8.2011   
            
            
               HU
            
            
               Az Európai Unió Hivatalos Lapja
            
            
               C 252/39
            
         2011. június 28-án benyújtott kereset — Spanyolország kontra Bizottság
   (T-339/11. sz. ügy)
   2011/C 252/88
   Az eljárás nyelve: spanyol
   
      Felek
   
   
      Felperes: Spanyol Királyság (képviselő: M. Muñoz Pérez meghatalmazott)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2011. április 15-i 2011/244/EU bizottsági határozatot a jelen kereset tárgyát alkotó részében,
            
         
               —
            
            
               kötelezze az alperes intézményt a költségek viselésére.
            
         
      Jogalapok és fontosabb érvek
   
   A megtámadott határozatban a Bizottság kizárja a finanszírozásból a csomagolás környezetgazdálkodási vonatkozásainak meghatározott (a 2006., 2007. és 2008. gazdasági éveknek megfelelő) kiadásait 37 252 551,10 euró összegben.
   E tekintetben a felperes azt állítja, hogy 2010/52/EU határozatában a Bizottság kizárt az EMOGA terhére történő támogatásból 33 339 525,05 euró összeget az operatív programok támogatásával összefüggésben, azt állítva, hogy a csomagolás környezetgazdálkodási vonatkozásaival kapcsolatos, a 2003. és a 2006. gazdasági évben teljesített kiadások fedezésére szolgáló közösségi támogatásokat nem az uniós szabályozás rendelkezéseinek megfelelően ítélték oda. E határozattal szemben a Spanyol Királyság megsemmisítés iránti keresetet nyújtott be, amely jelenleg a T-230/10. sz. ügy tárgyát alkotja.
   A jelen ügy alátámasztása érdekében hivatkozott érvelések azonosak a T-230/10. sz. ügyben hivatkozottakkal.